Scipione Borghese (greve)

Luigi Marcantonio Francesco Rodolfo Scipione Borghese, vanligvis kjent som Scipione Borghese (født 11. september 1871 i Migliarino, død 18. november 1927 i Firenze) var medlem av huset Borghese og en italiensk industrialist, politiker, utforsker, fjellklatrer og racerfører.

Liv og virke

Bakgrunn
Borghese var eldste sønn av Paolo, den 9. prins i Sulmona (1845-1920), og hans kone Ilona, grevinne Apponyi de Nagy-Appony.

Karriere
Borghese var høy, tiltalende og en mann av få ord. Han var kald, rolig og behersket og hadde stor selvkontroll. Han var nestleder i Partito Radicale i det italienske parlamentet fra 1904 til 1913. Han kjempet tappert i første verdenskrig og begynte på viktige forbedringsarbeider i "Agro Romano".

Han er best kjent for å ha deltatt i, og vunnet, Peking–Parisløpet i 1907 ledsaget av journalisten Luigi Barzini og Ettore Guizardi, prinsens sjåfør som tilsynelatende gjorde det meste av kjøringen. Før 1907 hadde han allerede blitt kjent internasjonalt som en reisende, oppdager, diplomat og fjellklatrer. I 1900 gjennomførte han en reise i Asia fra Beirut til Stillehavet. I hans bok In Asia: Syria, Euphrates, Babylon (I Asia, Syria, Eufrat, Babylon), utgitt i 1903, beskriver han sin reise fra Beirut til Basra og reisen til Den persiske gulf. Senere gjennomførte han også en reise gjennom Kina, som han skrev i en annen bok.

Han var gift to ganger, først med Anna Maria de Ferrari (23. mars 1874 – 25. november 1924), datter av Gaetano, duca di Ferrari og hans kone Maria Annenkov 23. mai 1895. De fikk to døtre. 

Hans andre ekteskap var med Teodora Martini 8. august 1926. De fikk ingen barn. Han ble etterfulgt som prins av Sulmona av sin bror Livio Borghese den 11. prins av Sulmona (1874-1939), andre sønn av den 9. prins.

Referanser 

IOK-medlemmer
Italienske forretningsfolk
Italienske diplomater
Italienske oppdagere
Italienske fjellklatrere
Italienske politikere
Italienske motorsportsutøvere
Personer fra provinsen Ferrara